Diari Oficial de la Generalitat Valenciana


Sumari del DOGV 4835, del 06-09-2004 (2004/8953)

Informació pública de l'alternativa tècnica del programa d'actuació integrada de la unitat d'execució 7.7.B del PGOU de Torrent (València).
-------------------------------------------------------------------------------------------------------------------------------------------

### Dades del document

Número de DOGV
:   4835

Data del DOGV
:   06-09-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8953


Organisme emissor
:   Josep Miquel Juan

Tipus de document
:   Anunci

Informació pública de l'alternativa tècnica del programa d'actuació integrada de la unitat d'execució 7.7.B del PGOU de Torrent (València). [2004/A8953]
  
Josep Miquel Juan, amb domicili al carrer Ramón i Cajal, número 16, porta 5 de Torrent (46033), pel present anunci posa en coneixement de tots els possibles interessats o afectats el següent:
  
Que ha formulat una alternativa tècnica per al desenrotllament i execució del programa d'actuació integrada de la unitat d'execució 7.7.B del Pla General d'Ordenació Urbana (PGOU) de Torrent a l'empara d'allò que s'ha previst en la Llei 6/1994, de 15 de novembre, de la Generalitat Valenciana, Reguladora de L'Activitat Urbanística, amb el fi de resultar adjudicatari de la condició de agent urbanitzador de la dita unitat d'execució.
  
Que la dita unitat d'execució es troba delimitada al nord per la unitat d'execució 7.7.A; sud, carrer Pinzón; est, carrer Amèrica; oest, carrers Pau Neruda i Riu Palància.
  
Que, per l'acta de data 26 d'agost de 2004, número 949 de protocol, es procedeix a la protocol·lització davant del notari de Torrent, Agustín Verdera Server, de l'alternativa tècnica del programa d'actuació integrada de la unitat d'execució 7.7.B del PGOU de Torrent, d'acord amb el procediment de l'article 48 de la Llei 6/1994, de 15 de novembre, Reguladora de l'Activitat Urbanística. Els documents es troben dipositats en la mencionada notaria, situada en l'avinguda del País València, 63, 1 de Torrent (46349).
  
Així mateix, es troba dipositada una altra còpia en l'Ajuntament de Torrent (c/ Ramón i Cajal, 1, 4a planta), Servici d'Urbanisme, Obres i Medi Ambient. Les dades per a identificar l'exemplar dipositat davant de l'Ajuntament són: Alternativa tècnica de programa d'actuació integrada de la unitat d'execució 7.7.B, del PGOU de Torrent.
  
Es fa advertència que, dins del termini de 20 dies comptats des de la publicació de l'últim anunci, qualsevol persona podrà comparéixer a la notaria abans ressenyada per a obtindre còpia de l'acta notarial de protocol·lització i la resta de documents o sol·licitar que se li exhibisca aquella, així com presentar al·legacions i/o alternatives tècniques que pretenguen competir amb l'exposada al públic.
  
Així mateix, es fa constar la possibilitat de consultar durant el mateix termini a l'Ajuntament les actuacions derivades de la documentació dipositada en este i de presentar, davant d'ell, per a la seua incorporació a la documentació, tant al·legacions com alternatives tècniques, així com proposicions juridicoeconòmiques per a executar qualsevol de les alternatives. Estos terminis quedaran prorrogats, per 20 dies addicionals, si durant els 10 primers d'informació pública qualsevol persona es compromet a presentar una alternativa tècnica substancialment distinta a la que ací ve anunciada i en competència amb aquella; tot això segons allò disposat en els articles 46 i 48 de la ja citada Llei 6/1994, de 15 de novembre, de la Generalitat Valenciana.
  
Les proposicions juridicoeconòmiques es presentaran en el Registre General de l'Ajuntament en plica tancada, dins dels cinc dies hàbils següents des del venciment del termini anterior.
  
Que servisca la present publicació de notificació per a aquells propietaris de terrenys inclosos en la unitat d'execució citada, la identificació dels quals es desconega cadastralment, dels qui s'ignore el lloc de notificació, o perquè intentada esta no s'haguera pogut practicar als efectes procedents.
  
El present anunci dóna compliment a allò que s'ha disposat en l'article 48 de la Llei Reguladora de l'Activitat Urbanística.